Source: http://flightnews.fi/uutiset/tuomioistuin_kumosi_concorde_turman_tuomion
Timestamp: 2020-06-03 00:58:29+00:00
Document Index: 24859315

Matched Legal Cases: ['Tuomioistuin ', 'Tuomioistuin ', 'tuomioistuin ', 'tuomioistuin ', 'Tuomioistuin ', 'kko ']

Tuomioistuin kumosi Concorde-turman tuomion | lentoposti.fi
Tuomioistuin kumosi Concorde-turman tuomion
30.11.2012 - 00:21
Ranskalainen tuomioistuin on vapauttanut Continentalin ja syytetyn mekaanikon vastuusta tuohoisasta, vuonna 2000 sattuneesta, Concorde yliäänikoneen onnettomuudesta.
Ranskan Versaillesissa istunut tuomioistuin vapautti Continentalin ja sen mekaanikon vastuusta 113 henkeä vaatineessa Concorde-turmassa. Onnettomuuden syyksi on aiemmin todettu kiitotiellä ollut metallinpalanen, joka oli irronnut aiemmin lähteneestä Continentalin DC-10 -koneesta.
Tuomioistuin totesi Continentalin ja yhtiön mekaanikon syyllisiksi 113 tappoon vuonna 2010. Continental määrättiin korvaavaan uhrien omaisille 200 000 euroa ja Air Francelle miljoona euroa. Mekaanikko sai 15 kuukauden ehdollisen vankeustuomion.
Nyt annettu päätös kumosi 200 000 euron korvaukset mutta jätti voimaan Air Francelle maksettavan miljoonan euron korvauksen. Air France on haastanut Continentalin oikeuteen 15 miljoonan euron korvausvaatimuksella.
AF447 turmakoneen APU ja muita osia löydetty
AF447 turmakoneen lennontallentimen kotelo on löydetty